નવી દિલ્હીઃ ભારતના 72મા સ્વાતંત્ર્ય દિન નિમિત્તે વડાપ્રધાન નરેન્દ્ર મોદીએ નવી દિલ્હીના લાલ કિલ્લા પરથી 82 મિનિટનું ભાષણ આપ્યું હતું. તેમણે આ ભાષણમાં ત્રણ મોટી જાહેરાત કરી છે. પહેલી- 2022માં આઝાદીના 75 વર્ષ પૂરાં થતા ભારત અંતરિક્ષમાં માનવ મિશન સાથે ગગનયાન મોકલશે અને તે આવું કરનાર વિશ્વનો ચોથો દેશ બનશે. બીજી મોટી જાહેરાત- સશસ્ત્ર દળમાં મહિલાઓને પુરુષોની સમાન સ્થાયી કમિશન આપવામાં આવશે. ત્રીજી મોટી જાહેરાતમાં 10 કરોડ ગરીબ પરિવારને રૂ. પાંચ લાખ સુધીનો મફત હેલ્થ કવર આપવામાં આવશે. 25 સપ્ટેમ્બરથી આયુષ્માન ભારત યોજનાની શરૂઆત થશે.